o
Derek Prince
Miten kohdata lopunajat pelotta 2/3
Luvuissa 2 ja 3 on kirjeet seitsemälle seurakunnalle.
Ilmestyskirjan kirjeissä on useita tärkeitä elementtejä.
Ensinnä kiitos siitä, mikä on hyvää,
oikaisu siinä mikä on väärää ja varoitus mahdollisesta tuomiosta.
Huomatkaa, että lupaukset koskevat vain yhdenlaista ihmistä.
Tiedättekö millaista? Sellaista, joka voittaa.
UT:ssa ei ole lainkaan lupauksia niille, jotka eivät voita.
Rom 12:21, Paavali huomauttaa:
"Älä anna pahan voittaa itseäsi, vaan voita sinä paha hyvällä."
Meillä kaikilla on vain kaksi mahdollisuutta.
Joko voittaa tai tulla voitetuksi. Ainoa voima voittaa paha on hyvä.
Ilmestyskirjan lopussa, 21:7, Jumala itse sanoo:
"Tämä on voittajan palkinto: Minä olen hänen Jumalansa,
ja hän on Minun poikani". Ei UT:ssa eikä koko Raamatussa
ole lupauksia hyvästä niille, jotka eivät tee parannusta.
Katsauksesta seurakuntiin siirryn lukuun 4.
Luimme sen aamulla Ruthin kanssa tapamme mukaan.
Minua tekstin kuvaama kunnia kosketti niin,
että vedet tulivat silmiin enkä nähnyt lukea.
Silmälaseissa, joita en mielelläni käytä, on se ongelma, että
kyyneleet sumentavat lasit. Ojennan lasit Ruthille kuivattaviksi.
Mutta nyt on kaikki hyvin.
Luku 4 on erittäin tärkeä.
Jos hyppäät sen yli, et etene oikeaan suuntaan.
Luku 4 on maailmankaikkeuden valtaistuinsali.
Katsomme sen alkujakeita:
"Sitten näin tämän: taivaan ovi oli auki, ja kuului sama ääni,
jonka olin edellisellä kerralla kuullut - kuin olisi torveen puhallettu.
'Nouse tänne! Minä näytän sinulle, mitä tämän jälkeen on tapahtuva'.
Siinä samassa olin Hengen vallassa. Näin, että taivaassa oli
valtaistuin ja sillä valtaistuimella istui joku."
Mitä hän näki ensin? Valtaistuimen.
Jälleen Johannes ei voinut heti katsoa Häntä,
joka istui valtaistuimella.
Niinpä tämän luvun teema on sana "valtaistuin".
Jos kysyisin monestiko sana "valtaistuin" on tässä luvussa,
jossa on vain 11 jaetta, niin hämmästyisitte,
sillä se esiintyy 14 kertaa.
Luku kertoo valtaistuimesta, joka hallitsee maailmankaikkeutta ja
kaikki siinä on täysin Yhden vallassa, joka valtaistuimella istuu.
Luku paljastaa neljä piirrettä Jumalasta.
Hän on pyhä.
Tämä on Kirjoitusten ilmoittama tärkein Jumalan piirre.
Pyhä on ainoa sana, joka liitetään kolmesti Jumalan nimeen.
Näin on Jesajassa ja nyt tässä luvussa.
Pyhä, pyhä, pyhä on Herrojen Herra.
Pelkäänpä, että pyhyyttä ei juuri ymmärretä tai
siitä ei välitetä useimmissa länsimaailman seurakunnissa.
Seuraavaksi ilmoitetaan, että Hän on kaikkivaltias,
kolmanneksi, että on ikuinen:
Hän oli, Hän on ja Hän tulee olemaan.
Neljänneksi: Hän on Luoja, joka on luonut kaiken.
Mietiskele ajan kanssa noita neljää Jumalan piirrettä:
pyhä, kaikkivaltias, ikuinen ja Luoja.
Kun sinulle muodostuu selkeä näky Jumalasta,
maalliset ongelmat jäävät eri perspektiiviin.
Mutta ilman tuota näkyä, varoitan teitä,
useimmat teistä joutuvat tilanteisiin, paineisiin ja vaaroihin,
joita ette ole valmiita kohtaamaan.
Jatkamme 5. lukuun, jossa kirjakäärö,
todellinen Ilmestyskirja, esitellään. Se oli sinetöity seitsemällä sinetillä.
Tuolloin ei ollut painettuja kirjoja vaan pitkiä paperiliuskoja
tai pergamentteja, jotka käärittiin rullalle eli kirjakääröille.
Luku alkaa mahtavan enkelin kovalla kuulutuksella:
"Kuka on arvollinen avaamaan kirjan ja murtamaan se sinetit?
Mutta ei ollut ketään arvollista avaamaan kirjaa."
Itken niin kuin Johanneskin.
Ei ollut ketään arvollista avaamaan kirjaa.
Uskon, että kirjakäärö on Jumalan suunnitelma lopunaikoja varten.
"Yksi vanhimmista sanoi minulle:
Älä itke. Juudan heimon leijona on saanut voiton!"
Korostan, että Jeesus ei ollut juutalainen vain 33 vuotta.
Tässä Hän on iäisyydessä.
Hän on edelleen Juudan heimon Leijona.
Juudasta juontuu sana juutalainen.
Olen usein ajatellut, että taivas on nolo paikka antisemitisteille.
Yksin Uudessa Jerusalemissa on 12 peruskiveä ja 12 porttia,
joilla on juutalaiset nimet. Ylitse kaikkien muiden nimien on Jeshua.
Miltä mahtaa tuntua, jos olet juutalaisvastainen?
Miten voisit viihtyä Uudessa Jerusalemissa?
Johannekselle kerrotaan, että Juudan Leijona on saanut voiton.
Hän etsi katseellaan varmastikin hurjaa ja sotaisaa leijonaa,
mutta mitä hän näkikään?
Karitsan, joka näytti ikään kuin teurastetulta. Näky on ihmeellinen.
Jumalan voima ei ole fyysistä voimaa eikä ihmisvoimaa vaan
se on murtuneessa hengessä, nöyrässä elämässä.
Veljet. jos haluatte Jumalan voimaa,
älkää kiivetkö ylös vaan kumartukaa alas.
Suuri evankelista Moody sanoi kerran:
"Nuorena kristittynä ajattelin, että Jumala piti lahjojaan hyllyillä,
joista parhaimmat olivat ylimpänä, jonne minun tuli kurkottaa.
Myöhemmin opin, että parhaat lahjat ovat alimmalla hyllyllä,
jonne minun piti kumartua."
Luen jakeen 1 Kor 1:25.
Paavali sanoo: "Jumalan hulluus on ihmisiä viisaampi ja
Jumalan heikkous on ihmisiä voimakkaampi."
Asiat, jotka näyttävät ihmisistä hulluilta ja asiat, jotka näyttävät
heikoilta, ovat Jumalan mielestä viisautta ja voimaa.
Paavali varmasti tarkoitti ristiä puhuessaan
Jumalan viisaudesta ja heikkoudesta.
Mikä on heikompi kuin ristiinnaulittu ihminen?
Mikä voisi olla hullumpaa kuin antaa oma Poikansa ristiinnaulittavaksi
pilkkaavan väkijoukon eteen? Oletteko koskaan ajatelleet tätä,
eikä Jumala ole muuttanut tätä käsitystä.
Jeesus ei ilmestynyt jälkeenpäin elävänä paitsi todistukseksi valituille.
Maailma näki Hänet viimeksi ristillä riippuvana ruumiina.
Jumala ei ole tätä näkyä muuttanut.
Jumalan heikkous on ihmisiä voimakkaampi,
Jumalan hulluus ihmisiä viisaampi.
2 Tim 2 sisältää tärkeän opetuksen nykyseurakunnille,
erityisesti niiden johtajille.
2 Tim 2 jakeet 11-12:
"Tämä sana on varma: - Jos olemme Hänen kanssaan kuolleet,
saamme Hänen kanssaan myös elää.
Jos kestämme lujina, saamme myös hallita Hänen kanssaan."
Vuosia sitten saarnasin aiheesta "Tie ylös on alas".
Mitä korkeammalle haluat, sitä alempaa on alettava.
Jeesus sanoi, että joka itsensä korottaa alennetaan ja
jokainen joka itsensä alentaa korotetaan.
Fil 2:ssa Paavali puhuu Jeesuksen nöyryytyksestä äärimmilleen,
ei vain kuolemaan vaan ristinkuolemaan asti.
Sitten Paavali jatkaa ja käyttää sanaa "sen tähden".
"Sen tähden Jumala on korottanut Hänet yli kaiken."
Mitä "sen tähden" tarkoittaa? Minkä tähden Jeesus korotettiin?
Ei siksi, että Hän oli rakas Poika vaan siksi, että Hän täytti ehdot.
Sanon teille kaikille, Jumalan lapset,
jos haluatte, että teidät korotetaan, teidän on alennuttava.
Mitä alemmaksi nöyrrytte, sitä korkeammalle Jumala teidät korottaa.
Nykyisin seurakunnissa on kiivasta itsensä ylentämistä ja kunnianhimoa.
Viime vuosina seurakuntien ongelma on
omasta kunnianhimosta lähtevä julistus.
En löytänyt Raamatusta tukea tälle ajatukselle,
mutta sitten Jumala näytti minulle, että se oli itsensä saatanan,
lusiferin ongelma. Se halusi Jumalan vertaiseksi ja
korotti itsensä, mutta heitettiin alas. Rakkaat veljet ja sisaret,
joka haluaa korottaa itsensä, lopulta alennetaan.
Jakeessa 8 kuvataan ylistystä: "Kun Karitsa otti kirjan,
ne neljä olentoa ja kaksikymmentäneljä vanhinta
heittäytyivät Hänen eteensä. Vanhimmilla oli kaikilla
harppu ja kultamalja täynnä uhrisavua, pyhien rukouksia."
Kun pyhät rukoilevat, rukous nousee Jumalalle kuin suitsuke.
"He lauloivat uuden laulun: Sinä olet arvollinen ottamaan kirjan
ja avaamaan sen sinetit, sillä Sinut on teurastettu,
olet verelläsi ostanut Jumalalle ihmisiä kaikista heimoista,
kaikista kielistä, kansoista ja maista."
Ne, jotka olivat valtaistuimen ympärillä, aloittivat ylistyksen.
"Valtaistuimen, olentojen ja vanhinten ympärillä
näin suuren joukon enkeleitä ja kuulin heidän äänensä.
Heitä oli lukemattomia, kymmenentuhatta kertaa
kymmenentuhatta ja tuhat kertaa tuhat."
Kymmenen kertaa kymmenen tuhatta taitaa olla sata miljoonaa ja
kymmenen tuhatta kertaa kymmenen tuhatta on miljoona.
Mahtuuko edes ajatuksiin, millaista on nähdä miljoonia enkeleitä?
Ylistys ulottui valtaistuimelta enkeleihin.
"He lausuivat kovalla äänellä: - Karitsa, joka on teurastettu,
on arvollinen saamaan vallan, rikkauden, viisauden ja voiman,
kunnian, kirkkauden ja ylistyksen."
Sitten lopullinen huipentuma, jae 13:
"Ja minä kuulin, kuinka kaikki luodut taivaassa, maan päällä,
maan alla ja meressä, kaikki mitä niissä on, lausuivat:
- Hänen, joka istuu valtaistuimella, Hänen ja Karitsan on ylistys,
kunnia, kirkkaus ja mahti aina ja ikuisesti."
Ylistys levisi valtaistuimelta enkeleihin ja kaikkiin luotuihin
maailmankaikkeudessa. He kaikki yhdessä ylistivät Jumalaa.
Onko kukaan kuullut laulua
"Hänelle, joka valtaistuimella istuu ja Karitsalle ..."?
En voi itkemättä sitä kuunnella.
Kun laulun alkaa, on mahdotonta jättää sitä kesken.
Olemme siis valtaistuimen edessä.
Meillä on käsitys Jeesuksesta Tuomarina ja että
Hänellä on syvä huoli nimenomaan seurakunnista.
Olemme nähneet valtaistuinsalin ja ylistyksen.
Jos jatkamme eteenpäin ilman tuota näkyä,
emme ehkä kestä sitä, mitä tuleman pitää.
On tärkeää, että ymmärrämme asiat tästä perspektiivistä.
Seuraavaksi katsomme lukua 6. Esitän siitä "Princen version".
Ei tarvitse uskoa sitä, mutta Jumala on mielestäni antanut
minun ymmärtää tekstiä näin. Luvussa 6 on neljä ratsastajaa.
Jokaista kuvataan erikseen. Ilm 6:1-2:
"Minä näin, kuinka Karitsa avasi ensimmäisen seitsemästä sinetistä
ja kuulin yhden neljästä olennosta sanovan ukkosen tavoin
jylisevällä äänellä: 'Tule!'"
Kaikki neljää ratsastajaa olivat taivaan komennossa.
Heidän toimensa eivät johdu siitä mitä maan päällä tapahtui.
Jumala ohjasi heitä. Tämä on tärkeää tietää.
"Ja siinä samassa näin valkoisen hevosen, ja sillä,
joka istui hevosen selässä, oli jousi. Hänelle annettiin seppele ..."
Se ei ole kuninkaan kruunu vaan seppele, joka annetaan
kilpailun voittajalle kuten kultamitali olympialaisissa.
"... ja seppelöitynä voittajana hän lähti uusia voittoja kohti."
Paljon riippuu siitä miten valkoisen hevosen ymmärtää.
Minulle on vuosien mittaan auennut, että valkoinen hevonen
on Jeesus Kristus, joka vie evankeliumia maailmaan.
Messiaaninen psalmi 45 vahvistaa tätä käsitystä.
Psalmi kuvaa Messiasta.
Luemme viisi alkujaetta.
Mielestäni tämä kuvaa ratsastajaa valkoisen hevosen selässä.
Hän kulki voittajana kohti uusia voittoja. Hän oli voittamaton.
Mikään mahti maan päällä ei kyennyt häntä kukistamaan. Psalmi 45:
"Sydämeni on tulvillaan kauniita sanoja. Minä lausun säkeeni
kuninkaalle - olkoon kieleni kuin taitavan kirjurin kynä."
Sitten hän puhuu kuninkaalle:
Kuningas, olet kaunein ihmisten joukossa, sinun huulesi
puhuvat suloisia sanoja. Siunatkoon Jumala sinua iäti!"
Syy, miksi Jumala siunasi Jeesuksen, oli
että Hänen huulensa puhuvat suloisia sanoja.
Jos haluat olla siunattu, niin puhukoot huulesi suloisia sanoja.
"Vyötä miekka kupeellesi, sankari, pukeudu valtaan ja loistoon.
Nouse taisteluun totuuden ja oikeuden puolesta,
aja köyhän asiaa."
Tässä ei puhuta tavallisesta ihmisvoittajasta,
sillä heitä eivät leimaa totuus, oikeus eikä välittäminen köyhistä.
Kyseessä on jumalallinen voittaja.
"Tehköön oikea kätesi pelottavia tekoja.
Olkoot nuolesi terävät, kansat alistukoot valtaasi."
Nämä ovat Pyhän Hengen nuolia, jotka voivat lävistää ihmissydämen
alistumaan Hänen valtaansa.
Palaamme nyt Ilm 6:een ja kuvaukseen toisesta hevosesta.
"Kun Karitsa avasi toisen sinetin,
kuulin toisen olennon sanovan: 'Tule!'"
Tätäkin hevosta "ohjastettiin" taivaasta. On tärkeää ymmärtää tämä,
muuten saa väärän kuvan siitä, mitä maan päällä tapahtuu.
"Nyt tuli esiin toinen, tulipunainen hevonen.
Sille, joka istui hevosen selässä, annettiin valta riistää
rauha maan päältä ja panna ihmiset tappamaan toisiaan.
Hänelle annettiin iso miekka."
Mielestäni kyseessä ovat etniset konfliktit.
Jokin saa saman kansan tai ryhmän jäsenet hyökkäämään
ja tappamaan toisiaan. Näinhän tapahtuu paraikaa kaikkialla -
Etelä-Afrikassa, Pohjois-Afrikassa,
Israelissa, Jugoslaviassa ja entisessä Neuvostoliitossa.
Ennustan, ettei yksikään kansa lopulta säästy tältä.
Miltä tuntuisi, jos punainen hevonen ratsastaisi halki USA:n,
jossa on monien kansojen ja rotujen ryhmiä?
Olemme saaneet esimakua mustien ja valkoisten kahakoinneista, mutta
lisää levottomuuksia on käsittääkseni tulossa.
Korostan, että tätäkin hevosta "ohjastettiin" taivaasta,
ja se on osa tuomiota. Muistakaa, että Ilmestyskirja on
osin Jeesuksen tuomion ilmestystä.
Kolmas hevonen, jakeet 5-6: "Kun Karitsa avasi kolmannen sinetin,
kuulin kolmannen olennon sanovan: 'Tule!'".
Siinä samassa näin mustan hevosen,
ja sillä, joka istui hevosen selässä, oli kädessään vaaka.
Minä kuulin äänen, joka tuntui tulevan noiden neljän olennon
keskeltä, sanovan: 'Mitta vehnää denaarilla, ohraa kolme mittaa.
Öljyyn ja viiniin älä koske'."
Musta hevonen symboloi mielestäni puutetta ja säännöstelyä.
Denaari oli työmiehen päiväpalkka,
joka riittää tuona aikana hädin tuskin työmiehen ruokaan.
Ja sitten ääni sanoi: "öljyyn ja viiniin älä koske".
Ymmärrän tämän näin: Öljy ja viini oli varattu rikkaille.
Puutteen keskellä oli niitä, jotka elivät ylellisyydessä.
Näinhän on laita nykymaailmassa.
Köyhät köyhtyvät ja rikkaat rikastuvat.
Armollisia poikkeuksia lukuun ottamatta
rikkaat eivät välitä köyhistä vaan vain itsestään.
He ovat itserakkauden hengen vallassa.
Seuraavaksi neljäs hevonen: "Kun Karitsa avasi neljännen sinetin,
kuulin neljännen olennon sanovan: 'Tule!'.
Siinä samassa näin tuhkanharmaan hevosen.
Se, joka istui hevosen selässä, oli nimeltään Kuolema,
ja sen jäljessä tuli Tuonela.
Ratsastajille annettiin valta neljänteen osaan maata,
ne saivat tappaa miekalla, nälällä ja rutolla
ja jättää loput villipetojen kynsiin."
Tässä on ilmeinen kuva nälänhädästä ja siitä seuraavasta
laajamittaisesta kuolemasta. Se koskettaisi neljättä osaa maata.
Hevosia oli kaksi. Ensimmäisellä ratsasti Kuolema ja
toisella Tuonela. Kuolema vie ruumiit, Tuonela vie sielut.
Ja niille oli annettu valta. Mistä valta oli peräisin?
Jumalalta, valtaistuimelta.
Kun tarkkaan mietin noita neljää hevosta,
niin käsitykseni vahvistuu koko ajan.
Kyse on Jumalan viestistä ihmisille. Viesti on tämä:
valkoisen hevosen on tultava ennen kolmea muuta hevosta.
Ensin on tultava mahdollisuus tarttua evankeliumin tarjoamaan
armoon ennen kuin kauhea tuomio lankeaa ihmisten ylle.
Ruthia ja minua motivoi halu kertoa ihmisille,
että he ymmärtäisivät tarttua armon mahdollisuuteen
silloin, kun valkoinen hevonen tulee.
Olemme nähneet näin tapahtuvan.
Olimme Jugoslaviassa ennen kuin ongelmat siellä puhkesivat.
Tavoitimme monia ja minun tärkeimpiä kirjojani
on saatavina serbo-kroatiaksi.
Olen iloinen siitä, ettemme menneet sinne liian myöhään.
Viime toukokuussa olimme Moskovassa, jossa pidimme konferenssin
tuhannelle seurakuntien johtajalle, joihin oli syntynyt yhteys
joko venäjänkielisten radio-ohjelmieni kautta tai
venäjäksi käännettyjen kirjojeni kautta.
Konferenssin lopulla erään Venäjän seurakunnan kokenut johtaja sanoi:
"olen järjestänyt monia konferensseja,
mutta tämä oli paras kaikista.
Konferenssi järjestyi juuri oikealla hetkellä,
koska matkakustannukset nousevat niin paljon,
etteivät pitkämatkaiset voisi enää tulla."
Jotkut olivat matkanneet konferenssiin kuusi päivää junalla.
Missään muualla en ollut nähnyt niin suurta intoa
kuin mitä näillä nuorilla venäläisillä oli.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä